Σύνδεσμος Φιλάθλων Κατερίνης Πιερικός

Ο **Σύλλογος Φιλάθλων Κατερίνης ο Πιερικός** είναι ελληνικό αθλητικό σωματείο είναι το οποίο εδρεύει στην Κατερίνη. Έμβλημα αποτελεί ο Φοίνικας, το μυθολογικό πτηνό που αναγεννιέται από τις στάχτες του. Τα επίσημα χρώματα του είναι το λευκό, το μοναδικό χρώμα που αναγράφεται στο καταστατικό του.

## Ιστορία
Η ιστορία του Πιερικού ξεκινά πολύ πριν το 1961 εκ του Α.Γ.Σ. Μέγας Αλέξανδρος Κατερίνης με έτος ίδρυσης το 1928, στην Κατερίνη, η οποία στα τέλη του 19ου αιώνα και στις αρχές του 20ου συγκέντρωνε πληθυσμιακά ντόπιους από τις γύρω περιοχές, αλλά και Μικρασιάτες και Πόντιους πρόσφυγες, εξελισσόμενη σε κωμόπολη των 20.000 κατοίκων. Εκείνη την εποχή στην Κατερίνη, τομείς όπως το εμπόριο και η αγροτική παραγωγή, βρίσκονταν σε μεγάλη ακμή. Ο αθλητισμός δεν μπορούσε να ξεφύγει από τον κανόνα αυτό με αποτέλεσμα να δημιουργηθούν αθλητικοί σύλλογοι με πρωτεύον άθλημα το στίβο.

Το ποδόσφαιρο εκείνη την εποχή ήταν “υπό διωγμόν”, σχεδόν απαγορευμένο αφού κατά τα ήθη της εποχής θεωρούνταν “άθλημα της αλητείας” και δεν είχε μπει ακόμη στη ζωή των Κατερινιωτών. Με τον καιρό, οι γυμναστές στα σχολεία άρχισαν να ασχολούνται με το ποδόσφαιρο και έτσι σιγά-σιγά διαδόθηκε ενώ ήδη στους δρόμους και στις αλάνες της Κατερίνης τα μικρά παιδιά έπαιζαν ποδόσφαιρο με πρόχειρα τέρματα και διάφορα αντικείμενα ως μπάλα. Από αυτές τις αλάνες και τους δρόμους της Κατερίνης βγήκαν αργότερα μεγάλοι παίκτες και σπουδαίοι ποδοσφαιριστές που στελέχωσαν κατά καιρούς τα ρόστερ του Πιερικού, αλλά και πήραν μεταγραφές σε μεγάλους συλλόγους.

Το ποδόσφαιρο αγαπήθηκε από τους Κατερινιώτες της εποχής εκείνης με αποτέλεσμα να δημιουργηθούν οι πρώτοι ποδοσφαιρικοί σύλλογοι. Τα κυριότερα αθλητικά σωματεία ήταν ο Πιερικός (ο πρώτος του 1930), ο Α.Γ.Σ. Μέγας Αλέξανδρος Κατερίνης (1928) και πολύ αργότερα ο Γ.Α.Σ. Όλυμπος Κατερίνης (1946) καθώς και άλλα σωματεία.

Ο Σ.Φ.Κ. Πιερικός σήμερα έχει ενεργά τμήματα μόνο σε 3 αθλήματα (ποδόσφαιρο, πετοσφαίριση και χειροσφαίριση) ενώ μέχρι και το 2008 διέθετε και τμήμα καλαθοσφαίρισης το οποίο εμφανίζεται ως ξεχωριστό σωματείο μετά την συγχώνευσή του με τον Γ.Α.Σ. Αρχέλαος.

Ο Πιερικός ήταν η ανάπτυξη της Κατερίνης, η αφορμή για τη συγκέντρωση χιλιάδων ανθρώπων στην πρωτεύουσα του νομού Πιερίας, με συνέπεια να κινείται το χρήμα και η πόλη να παραμένει ζωντανή. Ο σύλλογος ήταν η καλύτερη διαφήμιση για την Πιερία, ήταν ο λόγος για να γίνει γνωστή η Κατερίνη, η αιτία για την προβολή της τότε κωμόπολης αυτής σε όλη την Ελλάδα με το θεαματικό ποδόσφαιρο που έπαιζε. Τρία χρόνια μετά την ίδρυση του Πιερικού, ο σκηνοθέτης Ορέστης Λάσκος γύρισε μία ταινία στην μικρή πόλη της Κατερίνης με τίτλο «Το πρόσωπο της ημέρας», με πρωταγωνιστή τον Κώστα Βουτσά.

### Ο πρώτος Πιερικός
Πολύ πριν από την συγκρότηση της ποδοσφαιρικής ομάδας του Σ.Φ.Κ. Πιερικός κατά τις αρχές της δεκαετίας του 1960, ύστερα από την συγχώνευση των ομάδων του Ολύμπου Κατερίνης και του Μεγάλου Αλεξάνδρου Κατερίνης, είχε εμφανιστεί άλλη ομάδα που έφερε αυτό το όνομα. Αυτή η ομάδα ήταν ο πρώτος Πιερικός, ιδρύθηκε το 1930, αυτοδιαλύθηκε όμως πολύ γρήγορα επειδή τότε μεσουρανούσε ο Μέγας Αλέξανδρος Κατερίνης.

### Η ίδρυση του Σ.Φ.Κ. Πιερικού
Ο **Σύνδεσμος Φιλάθλων Κατερίνης Πιερικός** ιδρύθηκε στις 11 Απριλίου 1961 μετά από τη συγχώνευση των δυο μεγαλύτερων συλλόγων της Κατερίνης, τον Μέγα Αλέξανδρο Κατερίνης και τον Όλυμπο Κατερίνης. Ο Μέγας Αλέξανδρος είχε παίξει στην Α΄ Εθνική Κατηγορία, στην πρώτη σεζόν της σύστασης της (1959-1960), αλλά τερμάτισε στην 15η θέση και έτσι υποβιβάστηκε στη Β΄ Εθνική Κατηγορία.

Ο Όλυμπος Κατερίνης αγωνιζόταν ήδη στη Β΄ Εθνική, αλλά δεν κατάφερε να προβιβαστεί. Ούτε ο Μέγας Αλέξανδρος Κατερίνης, ούτε ο Όλυμπος Κατερίνης κέρδισαν συμμετοχή στην Α' Εθνική κατηγορία της επόμενης σεζόν. Η ενοποίηση των δύο συλλόγων είχε αποφασιστεί ως ο μόνος τρόπος για να έχει μια ομάδα στην Α΄ Εθνική η πόλη της Κατερίνης εκπροσωπώντας το Πιερικό ποδόσφαιρο και έτσι, ο Πιερικός γεννήθηκε. Η ένωση αυτή δημιούργησε μια νέα δύναμη στην ιστορία του ελληνικού ποδοσφαίρου. Η ομάδα της Πιερίας είναι ο μεγαλύτερος σύλλογος στην Κατερίνη γράφοντας την δική του ιστορία, τόσο στο πρωτάθλημα της Α’ Εθνικής όσο και στις μικρότερες.

### Χρώματα – Έμβλημα
Χρώμα του Πιερικού είναι το Λευκό, εμπνευσμένο από την Ρεάλ Μαδρίτης των πέντε συνεχόμενων Ευρωπαϊκών πρωταθλημάτων. Ο Πιερικός είναι ίσως ο μοναδικός σύλλογος στην Ελλάδα που έχει μονόχρωμη φανέλα.

Έμβλημα του Πιερικού είναι ο Φοίνικας, ένα μυθολογικό πουλί που ξαναγεννιέται απ' τις στάχτες του, το οποίο κατά τους ιδρυτές του συμβόλιζε την αναγέννηση του ποδοσφαίρου της πόλης, μετά από την έλλειψη παρουσίας στην νεοσύστατη Α’ Εθνική των ομάδων του Μ. Αλεξάνδρου και του Ολύμπου.

### Ιστορία
Τη σεζόν 1962-1963 αγωνίστηκε για πρώτη φορά στην Α’ Εθνική όπου έμεινε για 9 ολόκληρα χρόνια, ενώ την ίδια χρονιά έφτασε και στον τελικό Κυπέλλου Ελλάδας αντιμετωπίζοντας τον Ολυμπιακό. Οι εμφανίσεις του πολλές φορές ήταν εντυπωσιακές, καθώς τερμάτιζε συνεχώς μέσα στην πρώτη 10αδα του πρωταθλήματος. Το 1972 υποβιβάζεται αλλά δεν θα αργήσει να επιστρέψει. Το 1975 η ομάδα θα ξανανέβει στην Πρώτη κατηγορία και θα παραμείνει για 3 χρόνια. Στη συνέχεια υποβιβάστηκε ξανά. Ανέβηκε άλλες τρεις φορές στην Α’ Εθνική, αλλά ποτέ δεν κατάφερε να καθιερωθεί ξανά στη μεγάλη κατηγορία. Η μεγαλύτερη διάκριση του συλλόγου ήταν να τερματίσει 3 φορές στην 5η θέση του πρωταθλήματος, αλλά και ο τελικός Κυπέλλου απέναντι στον Ολυμπιακό το 1963 όπου ηττήθηκε με 3-0.

Η πιο χρυσή και λαμπρή δεκαετία για την ομάδα του Πιερικού χαρακτηρίζεται η περίοδος 1962-63 με 1971-72, όπου οι Κατερινιώτες αγωνίστηκαν στην πρώτη εθνική κατηγορία με ιδιαίτερη επιτυχία, ανταγωνιζόμενοι στα ίσια τους μεγάλους αντιπάλους τους.

Την σεζόν 1964-65 αλλά και τη σεζόν 1967-68, ο Πιερικός τερματίζει πέμπτος στη βαθμολογία, πραγματοποιώντας δύο από τις καλύτερες σεζόν στην ιστορία του.

Από το 1971-72 και μετά, ξεκίνησε μια σταθερή αγωνιστική πτώση του, με τον Πιερικό να υποβιβάζεται στην Β’ Εθνική κατηγορία. Στα επόμενα χρόνια επανέκτησε την άνοδο του στην μεγάλη κατηγορία ωστόσο υποβιβάστηκε εκ νέου, δείχνοντας ότι δεν βρίσκεται στο επίπεδο που βρισκόταν τα προηγούμενα χρόνια. Οι μεγάλοι παίκτες δεν υπήρχαν στο ρόστερ του Πιερικού για να δώσουν επίπεδο στην ομάδα και όσοι έβγαιναν από τις ακαδημίες του συλλόγου, συνέχιζαν την καριέρα τους στους μεγάλους του πρωταθλήματος. Ο Πιερικός αγωνίζεται ακόμα και σήμερα στις χαμηλές κατηγορίες μαχόμενος για την παραμονή του στην κατηγορία.

## Τμήματα
### Τμήμα ποδοσφαίρου ανδρών

Από το 1962 έως το 1972 η ομάδα της Κατερίνης αγωνίστηκε ανελλιπώς στην Α΄ Εθνική. Το 1963 ο Πιερικός αγωνίστηκε στον τελικό κυπέλλου Ελλάδας όπου και ηττήθηκε από τον Ολυμπιακό με 3-0. Την αγωνιστική περίοδο 1964-65 ο Πιερικός είχε τη μεγαλύτερη διάκριση στην μέχρι τώρα ιστορία του, όταν κατατάχτηκε 5ος στο πρωτάθλημα της Α΄ Εθνικής. Την περίοδο 1967-68 επανέλαβε την επιτυχία του και ξανακέρδισε την 5η θέση και έπαιξε στο Βαλκανικό κύπελλο με Περόε Βουλγαρίας και ΠΤΤ Τουρκίας. Στην μεγάλη ομάδα της εποχής εκείνης συμμετείχαν Δρανδάκης, Κεφαλίδης, Ταξίδης, Πορτοκαλίδης, Μυστακίδης, Σιδηρόπουλος, Κυζίρογλου, Χριστοφορίδης, Ορφανίδης, Φουλίδης, Αμανατίδης, Θεοδωρίδης.

Το διάστημα 1975-1978 ο Πιερικός αγωνίστηκε και πάλι στην Α΄ Εθνική. Στην Α΄ Εθνική ξαναβρέθηκε τις σεζόν 1984-85 οπότε έγινε και Σ.Φ.Κ. Πιερικός ΠΑΕ καθώς και την διετία 1991-92 και 1992-93. Το 2007 τερμάτισε πρώτος και ανέβηκε από την Γ'  Εθνική στη Β΄ Εθνική όπου και αγωνίζονταν μέχρι το 2015, ενώ την ίδια χρονιά υποβιβάστηκε στην Γ' Εθνική λόγω χρεών, όπου και αγωνίζεται μέχρι και σήμερα.

### Τμήμα καλαθοσφαίρισης ανδρών

thumb|120px|Έμβλημα του τμήματος καλαθοσφαίρισης.
Από το 1969 έως το 2008 λειτουργούσε και το τμήμα καλαθοσφαίρισης ανδρών του Πιερικού. Την περίοδο 1982-83 αγωνίστηκε στην Α΄ Εθνική. Σημαντικότερος καλαθοσφαιριστής που αγωνίστηκε στον Πιερικό ήταν ο Αργύρης Παπαπέτρου.

Το τμήμα καλαθοσφαίρισης έπαψε να υπάρχει το καλοκαίρι του 2008 όταν ο Γ.Α.Σ. Αρχέλαος και Σ.Φ.Κ. Πιερικός συγχώνευσαν τα τμήματα καλαθοσφαίρισής τους προκειμένου να ισχυροποιήσουν την παρουσία τους στις εθνικές κατηγορίες της ανδρικής καλαθοσφαίρισης. Ο νέος σύλλογος αγωνίζεται σήμερα στην Α2 Κατηγορία υπό το όνομα Σ.Φ.Κ. Πιερικός Αρχέλαος και είναι πλήρως ανεξαρτητοποιημένος από το ιδρυτικό σωματείο.

### Τμήμα καλαθοσφαίρισης γυναικών

Από το 1969 έως το 2008 λειτουργούσε και το τμήμα καλαθοσφαίρισης γυναικών του Πιερικού. Το γυναικείο τμήμα καλαθοσφαίρισης έπαψε να υπάρχει το καλοκαίρι του 2008 όταν ο Γ.Α.Σ. Αρχέλαος και Σ.Φ.Κ. Πιερικός συγχώνευσαν τα τμήματα καλαθοσφαίρισής τους αγωνίζεται σήμερα υπό το όνομα Σ.Φ.Κ. Πιερικός Αρχέλαος και είναι πλήρως ανεξαρτητοποιημένος από το ιδρυτικό σωματείο.

### Τμήμα πετοσφαίρισης ανδρών

Την αγωνιστική περίοδο 2013-14, ο Σ.Φ.Κ. Πιερικός μετείχε στο Πρωτάθλημα της Α΄ Κατηγορίας ανδρών που διοργανώνει η Ένωση Σωματείων Πετοσφαίρισης Μακεδονίας (Ε.Σ.ΠΕ.Μ.). Το Μάρτιο του 2014 εξασφάλισε μαθηματικά την άνοδό του στην Α2 Εθνική Κατηγορία για πρώτη φορά στην ιστορία του.

### Τμήμα πετοσφαίρισης γυναικών
Το τμήμα πετοσφαίρισης γυναικών του Σ.Φ.Κ. Πιερικός, για την περίοδο 2015-16 αγωνίζεται στη Β΄ Εθνική.

## Διοικητικό συμβούλιο
.
	

## Διατελέσαντες πρόεδροι

Μέχρι το 1979 ο πρόεδρος του **Σ.Φ.Κ. Πιερικός** ηγούνταν όλων των τμημάτων του συλλόγου. Από το 1979 το τμήμα ποδοσφαίρου ανεξαρτητοποιήθηκε διοικητικά με τη δημιουργία της αντίστοιχης Ποδοσφαιρικής Ανώνυμης Εταιρείας (ΠΑΕ).
*Ο κατάλογος που ακολουθεί αφορά την ερασιτεχνική ομάδα:

## Παραπομπές


## Εξωτερικοί σύνδεσμοι
* 
* 

*
Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 1961
Κατηγορία:Ελληνικοί σύλλογοι πετοσφαίρισης